Hamburger SV

Hamburger SV er en fotballklubb fra den nordtyske byen Hamburg. 

Klubben er en av landets eldste og var det laget som spilte lengst uavbrutt i Bundesliga inntil de rykket ned etter 2017–18 sesongen. Klubben hadde da spilt 55 sesonger på rad i den øverste divisjonen.

Historie

Oppstarten
Klubbens røtter går helt tilbake til 29. september 1887, da idrettsforeningene Der Hohenfelder Sportclub og Wandsbek-Marienthaler Sportclub gikk sammen og stiftet Sports Club Germania.
Klubben endret navn til Hamburger Sport-Verein i 1919, da Sports Club Germania slo seg sammen med de to andre by-lagene Hamburger FC og FC Falke.
Fargene rødt og hvit ble valgt som klubbens farger, som et kompromiss mellom de tre klubbene.
HSV kan gjennom SC Germania hevde at de er Tysklands eldste fotballklubb, noe mange andre klubber er uenige i, i og med at klubben egentlig ble stiftet som en turnklubb, og at det ikke ble spilt fotball i klubben før 1891, da et halvt dusin engelskmenn kom til klubben og introduserte sporten for tyskerne.

Klubben ble fort konkurransedyktig og vant sin første tittel allerede i 1923, da de slo Union Oberschöneweide i den nasjonale finalen og ble tysk mester. HSV var den klart dominerende klubben i den lokale serien, Oberliga Nord.

Bundesligaens inntog
I 1963 ble Tysklands første profesjonelle serie, Bundesliga startet og HSV var et av de 16 lagene som ble invitert til å delta den første sesongen. Hamburger SV kan skilte med å være det eneste laget som aldri har rykket ned fra den øverste divisjonen siden starten i 1963, noe de delte med Eintracht Frankfurt og 1. FC Kaiserslautern frem til 1996, samt 1. FC Köln til 1998.
HSV har faktisk aldri rykket ned fra noen divisjon.

Klubbens storhetstid var helt klart på midten av 70-tallet, da de var et dominerende lag i Europa, og stakk av med flere gjeve internasjonale titler. De vant bl.a. den tyske cupen i 1976 og Cupvinnercupen året etter. De tok sitt første seriemesterskap i 1979 og året etter, i 1980, var de kun to poeng bak Bayern München i kampen om seriemesterskapet.
De vant serien igjen både i 1982 og 1983, i tillegg til at de slo Juventus (1-0) i finalen i Serievinnercupen sistnevnte år.
HSV tok sitt hittil siste cupmesterskap i 1987.

Meritter
Hamburgs tre seriemesterskap gir dem rett til å bære en gullstjerne over logoen på sine drakter, som kalles «Verdiente Meistervereine».

Seriemestre: 1923, 1928, 1960 
Seriemestre (Bundesliga): 1979, 1982, 1983 
Cupmestre DFB-Pokal: 1963, 1976, 1987 
Serievinnercupen: 1983 
Cupvinnercupen: 1977 
UEFA Intertoto Cup: 2005

Spillerstall 
Oppdatert 4. oktober 2022.

Utlånte spillere

Plasseringer

Stadion
Klubben spiller sine hjemmekamper på HSH Nordbank Arena (kapasitet~55 000-45 000 sitteplasser/10 000 ståplasser), som ble offisielt åpnet i år 2000 under navnet Volksparkstadion. Arenaen er klassifisert av UEFA som en femstjerners arena, noe som kvalifiserer til å avholde både UEFA-cup- og Mesterligafinaler. Flere gruppespillskamper i tillegg til en av kvartfinalene ble spilt her under VM 2006 i Tyskland.

Kjente spillere
Franz Beckenbauer (1980–1982) 
Kevin Keegan (1977–1980) 
Uwe Seeler (1953–1972)
Rafael van der Vaart (2005–2008)
Vincent Kompany (2006–2008)
Juan Pablo Sorín (2006–2008)
Ruud van Nistelrooy (2010–2011)

Norske spillere
Asbjørn Halvorsen 
Erik Solér 
Jørn Andersen
Per Ciljan Skjelbred

Referanser

Eksterne lenker
 
 Supporterside HSV Forever

Hamburg SV
Sport i Hamburg
Mesterliga-vinnere
Fotballag etablert i 1887